চিকুনগুনিয়া আতঙ্ক : বছরের বেশিরভাগ সময় রাজধানীসহ দেশের বিভিন্ন এলাকায় চিকুনগুনিয়া আতঙ্ক দেখা দিয়েছিল। অনেকটা নতুন এ রোগে আক্রান্ত হন শিক্ষামন্ত্রী নুরুল ইসলাম নাহিদ ও তার স্ত্রী, নৌপরিবহনমন্ত্রী শাজাহান খান, আওয়ামী লীগের যুগ্ম-সাধারণ সম্পাদক অ্যাডভোকেট জাহাঙ্গীর কবির নানক, কমিউনিস্ট পার্টির সভাপতি মুজাহিদুল ইসলাম সেলিম, কেন্দ্রীয় নেতা রুহিন হোসেন প্রিন্স, বিকল্প ধারার কেন্দ্রীয় নেতা নাজমুল করিম বাচ্চু, চিত্রনায়ক ইলিয়াস কাঞ্চন, মডেল অভিনেত্রী মৌসুমি হামিদ, বিদ্যা সিনহা মিম, আইরিন, স্বর্ণজয়ী ভারোত্তলক মাবিয়াসহ গুরুত্বপূর্ণ ব্যক্তি ও সাধারণ মানুষ। যদিও বিশেষজ্ঞ চিকিৎসকদের মতে, চিকুনগুনিয়া রোগে মৃত্যু ঝুঁকি নেই। তবুও এ আতঙ্ক তাড়া করেছে নগরবাসীকে।